Jonathan Tah

Jonathan Glao Tah (sündinud 11. veebruaril 1996 Hamburgis) on Saksamaa jalgpallur, kes mängib keskkaitsjana Saksamaa kõrgliigaklubis Leverkuseni Bayer ja Saksamaa jalgpallikoondises.

Ta alustas jalgpalli mängimist kodulinna Hamburgi klubides. 2009. aastal liitus ta klubiga Hamburger SV, mille põhimeeskonnas debüteeris ta Saksamaa kõrgliigas 2013. aasta septembris. Hooajal 2014/15 oli ta Hamburgerist laenul Saksamaa esiliigaklubis Düsseldorfi Fortuna.

2015. aasta juulis siirdus ta 7,5 miljoni euro eest Leverkuseni Bayeri, kellega sõlmis viieaastase lepingu. Leverkuseniga on ta lepingut pikendanud veel 2018. ja 2021. aastal.

Aastatel 2011–2019 mängis Tah Saksamaa noortekoondistes. 2019. aastal saavutas ta Saksamaa kuni 21-aastaste koondisega Euroopa omavanuste meistrivõistlustel teise koha. Saksamaa jalgpallikoondises tegi ta debüüdi 26. märtsil 2016 sõprusmängus Inglismaa vastu. Ta kuulus Saksamaa koondisse 2016. aasta Euroopa meistrivõistlustel, kuhu valiti Antonio Rüdigeri asendjaks. Üheski mängus ta Euroopa meistrivõistlustel aga väljakule ei pääsenud.Jonathan Tah - National Team. transfermarkt.com. Vaadatud 10.03.2024

Tema ema on sakslanna ja isa Elevandiluuranniku päritolu.

 Viited 

Kategooria:Saksamaa jalgpallurid
Kategooria:Hamburger SV mängijad
Kategooria:Düsseldorfi Fortuna mängijad
Kategooria:Leverkuseni Bayeri mängijad
Kategooria:Bundesliga mängijad
Kategooria:Sündinud 1996